যারা আবার প্রথা প্রতিষ্ঠানের পক্ষে বা প্রতিক্রিয়াশীল বা একটু রক্ষণশীল আছেন, এনারা আবার এইটা বুঝবেন না। কেননা এরা একটু প্যারোকিয়াল ধরনের হয়, এরা বুঝতেই পারে না যে আপনি একজনের বক্তব্যের কন্টেন্ট সমর্থন না করেও তার বক্তব্যের অধিকারকে সমর্থন করতে পারেন। এরা বুঝবে না যে আপনি একজনের ধর্মীয় বিশ্বাসকে ভুল জেনেও তার সেটা পালনের অধিকারের পক্ষে কথা বলতে পারেন। বা নিজে সমপ্রেমি না হয়েও সমকাম অপছন্দ করেও সমপ্রেমিদের অধিকারের কথা বলতে পারেন। এজন্যে দেখবেন যে এরা মাঝেই মাঝেই খোঁচা দিবে, 'অ, পূজা মণ্ডপে গেলে ধর্মনিরপেক্ষ আর ঈদের মাঠে গেলে সাম্প্রদায়িকতা!'। ভারতেও আমি দেখেছি, একই রকম খোঁচা দিচ্ছে টেলিভিশনে বা মাঠে বা ময়দানে, 'তোরা কি ধর্মনিরপেক্ষ? নাকি মুসলমান?'